Diari Oficial de la Generalitat Valenciana


Sumari del DOGV 6449, del 31-01-2011 (2011/727)

Extracte de resolucions de la Secretaria Autonòmica de Justícia, de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana, de les entitats que se citen tot seguit: Fundación Parque Científico de Alicante de la Comunitat Valenciana, Fundación el Burro Patrimonio del Mundo de la Comunitat Valenciana, Fundación Ciudad de Benidorm de la Comunitat Valenciana, y Fundación Instituto Inter Fundación de la Comunitat Valenciana para Mejorar el Futuro Laboral.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6449

Data del DOGV
:   31-01-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/727


Data del document
:   19-01-2011

Organisme emissor
:   Conselleria de Justícia i Administracions Públiques

Tipus de document
:   Extracte

Extracte de resolucions de la Secretaria Autonòmica de Justícia, de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana, de les entitats que se citen tot seguit: Fundación Parque Científico de Alicante de la Comunitat Valenciana, Fundación el Burro Patrimonio del Mundo de la Comunitat Valenciana, Fundación Ciudad de Benidorm de la Comunitat Valenciana, y Fundación Instituto Inter Fundación de la Comunitat Valenciana para Mejorar el Futuro Laboral. [2011/727]  
En compliment del que disposa l'article 29.h) de la Llei 8/98, de 9 de desembre de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, en què s'estableix com a funció específica del Protectorat el «donar publicitat a l'existència i activitats de les fundacions», s'indica el següent:  
Primer. Per Resolució de 22 de novembre de 2010, del secretari autonòmic de Justícia de la Conselleria de Justícia i Administracions Públiques, es va inscriure en el Registre de Fundacions de la Comunitat Valenciana la Fundación Parque Científico de Alicante de la Comunitat Valenciana, amb el número 193 A, i classificada de caràcter científic. El seu domicili radicarà al Campus de Sant Vicent del Raspeig, Alacant.  
La Fundació assumeix com a fins propis:  
Promoure el desenrotllament científic, tecnològic, la innovació i la transferència del coneixement, aconseguir un millor aprofitament de la investigació i estimular la participació de la societat civil, mobilitzant els seus recursos.  
Establir i enfortir la cooperació entre grups d'Investigació de la Universitat d'Alacant i empreses; promoure la creació de noves empreses innovadores i incentivar els vincles i aliances amb altres universitats, empreses o entitats oficials, públiques o privades.   
Promoure la posada en marxa i gestió d'un parc científic, que dispose dels espais i les infraestructures personals i materials necessàries per al desenrotllament de les tasques d'investigació bàsica i aplicada i per al desenrotllament de noves tecnologies.   
Contribuir al desenrotllament econòmic de la Comunitat Valenciana, mitjançant la millora de la competitivitat de les empreses i el desenrotllament i perfeccionament tecnològic i de la innovació.   
2. El desenrotllament dels fins especificats es durà a terme a través de la realització d'activitats específiques, algunes de les quals es detallen tot seguit, sense ser aquesta una llista exhaustiva, sinó simplement enumerativa i, en tot cas, respectant l'interés general, així com allò previst per la Llei 8/1998, de 9 de desembre, de Fundacions de la Comunitat Valenciana i la Llei estatal 50/2002, de 26 de desembre, de Fundacions:  
La posada en marxa de programes propis, amb aportacions del sector públic i privat, universitats o organitzacions nacionals o internacionals.  
L'adquisició de béns mobles i immobles i de drets, destinats al compliment dels fins fundacionals.  
Impulsar la investigació de temes de transcendència social, coadjuvant en projectes que requerisquen coneixements científics tecnològics o econòmics i socials, procurant la maximització de l'impacte en l'economia regional i nacional.   
La promoció de la cultura emprenedora i la difusió dels resultats de la investigació en el marc de la pròpia actuació de la Universitat d'Alacant.   
La promoció de la creació d'empreses innovadores de base tecnològica, facilitant la seua sostenibilitat i competitivitat mitjançant la seua instal·lació en el parc.   
Impulsar totes aquelles accions que permeten millorar l'eficiència de la tasca innovadora i de la investigació de la universitat i la seua interacció amb grups d'investigació, empreses i institucions, o mitjançant laboratoris mixtos d'investigació.   
Seran potencialment beneficiaris de la Fundació la societat de la Comunitat Valenciana en general, i, en especial, aquells col·lectius relacionats amb els fins de la Fundació. La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte.  
Ningú no podrà imposar al Patronat la concessió i atribució dels beneficis de la Fundació a persones determinades.   
Segon. Per Resolució de 3 de desembre de 2010, del secretari autonòmic de Justícia, de la Conselleria de Justícia i Administracions Públiques, es va inscriure en el Registre de Fundacions de la Comunitat Valenciana la Fundación el Burro Patrimonio del Mundo de la Comunitat Valenciana, amb el número 194A i classificar-la de caràcter mediambiental. El seu domicili radicarà a Les Murtes, 15-17, 03340 Xaló, província d'Alacant.  
La Fundació té com a objecte el manteniment, conservació atenció dels burros que es troben en extinció, així com conscienciar, mitjançant els valors que calguen i divulgar la seua conservació i la seua incidència en la cultura europea. Promoure i contribuir a la realització d'activitats i projectes dirigits a la conservació d'aquest animal, amb fins d'interés general. Protecció de flora i fauna mediterrània.  
La Fundació, per a la consecució dels seus fins, pot realitzar les activitats següents:  
a) Organització de trobades, congressos, seminaris, cursos i qualsevol altra activitat que afavorisca la formació en matèries, relacionades amb els fins perseguits.  
b) La confecció, edició, difusió i venda de llibres, revistes, fullets i material audiovisual, de matèries relacionades amb els fins perseguits.  
c) La concurrència a les convocatòries de subvencions proposades per les administracions públiques i per institucions privades en matèria relacionada amb els fins de la Fundació.  
d) No obstant això, el Patronat tindrà plena llibertat per a determinar les activitats del Fundació tendents a la consecució d'aquells objectius concrets que, segons el parer d'aquell i dins del compliment dels seus fins, siguen els mas adequats o convenients en cada moment.  
I, de manera genèrica, dur a terme totes les actuacions que siguen conduents al millor èxit dels seus fins.  
L'elecció dels beneficiaris s'efectuarà pel Patronat amb criteris d'imparcialitat, objectivitat, i no discriminació, en les persones que reunisquen les circumstàncies següents:  
A) Que formen part del sector de la població atesa per la Fundació.  
B) Que demanden la prestació o servei que la Fundació pot oferir.  
C) Que siguen creditors a les prestacions en raó als seus mèrits, capacitat, necessitat o conveniència.  
D) Que complisquen altres requisits que, complementàriament, puga acordar el Patronat, específics de cada convocatòria.  
Ningú no podrà al·legar, ni individual ni col·lectivament, davant de la Fundació o el seu Patronat, cap dret al gaudi dels seus beneficis, abans que fossen concedits, ni imposar la seua atribució a persones determinades.  
Tercer. Per Resolució de data 24 de novembre de 2010, del secretari autonòmic de Justícia, de la Conselleria de Justícia i Administracions Públiques, es va acordar inscriure, en el Registre de Fundacions de la Comunitat Valenciana, a la Fundación Instituto Inter Fundación de la Comunitat Valenciana para Mejorar el Futuro Laboral, amb el número 538V, i classificar-la de caràcter social. El seu domicili radicarà a la plaça de l'Ajuntament núm.10, pta.4a, 46918 València.  
La Fundació té com a objecte l'assistència social per a la rehabilitació i recuperació de les persones amb discapacitat física i psíquica.  
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.  
El desenrotllament de l'objecte de la Fundació s'efectuarà a través d'alguna de les formes següents d'actuació:  
L'ajuda econòmica per a l'assistència sanitària, social i residencial, per a discapacitats físics i psíquics.  
Les ajudes econòmiques seran destinades a aquells centres, centralitzats per la Conselleria de Benestar Social, que es dediquen a l'atenció i rehabilitació de persones amb discapacitats.  
També podran gaudir de les dites ajudes econòmiques les persones que estiguen afectades per discapacitats, reconegudes per la Conselleria de Benestar Social o per qualsevol organisme oficial de la Sanitat Pública.  
La Fundació també podrà participar en la direcció i gestió de centres residencials i assistència per a discapacitats físics i psíquics.  
Seran potencials beneficiaris de la Fundació qualsevol persona amb discapacitat física o psíquica, l'àmbit o la residència del qual radique en qualsevol població de la Comunitat Valenciana i tinga reconeguda oficialment dita discapacitat.  
La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que reunint les condicions expressades anteriorment i estime el Patronat que són legítims creditors dels mateixos, d'acord amb les bases, normes o regles que establisca a aquest efecte.  
Ningú no podrà al·legar, enfront de la Fundació, dret preferent de gaudir dels seus beneficis, ni imposar la seua atribució a persona o entitat determinada.  
Quart. Per Resolució de 3 de gener de 2011, del secretari autonòmic de Justícia, de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana l'entitat denominada Fundación Ciudad de Benidorm de la Comunitat Valenciana, amb el número 195A, i classificar-la de amb el caràcter de foment de l'economia. El seu domicili radicarà a la plaça Canalejas, núm. 1, 03500 Benidorm.  
La Fundació té com a fi millorar la competitivitat i sostenibilitat del model turístic de Benidorm, a través de la investigació, la planificació, el desenrotllament de nous productes turístics i la promoció del municipi en els mercats i canals de comercialització que s'establisquen, i l'organització i realització, directament o a través de tercers, de totes les activitats es que requerisquen en el pròpia destinació dels mercats, per al compliment del propòsit anterior.  
El pla d'actuació anual de la Fundació haurà de respondre als seus fins. Entre les activitats que podran desenrotllar la Fundació, es consideren les següents:  
a) Realitzar campanyes de promoció per a millorar la imatge i posicionament de la destinació.  
b) Donar suport a l'organització i creació de nous productes turístics i esdeveniments,per al seu llançament i comercialització.  
c) Procedir a la consolidació dels mercats i a l'obertura de noves oportunitats comercials, per a una més gran competitivitat de Benidorm.  
d) Desenrotllar programes especials basats en l'ús de noves tecnologies de comunicació, per tal d'una millor comercialització de Benidorm.  
e) Reforçar les relacions amb el sector intermediari, canalizador dels fluxos turístics, participant en projectes conjunts de promoció i comercialització, i procurant l'optimització del model de comercialització.  
f) Incentivar les relacions amb prescriptors de prestigi i amb els mitjans de comunicació, per tal de millorar la imatge de Benidorm en l'exterior.  
g) Promoure la celebració.  
Els fins fundacionals es dirigeixen, amb caràcter genèric, a les següents col·lectivitats: residents de la ciutat de Benidorm, turistes i visitants de la mateixa, així com les empreses, institucions i entitats que exercisquen activitats de promoció turística o d'índole turística per a la ciutat de Benidorm.  
València, 19 de gener de 2011.- El secretari autonòmic de Justícia, p. d. (Resolució 30.07.2010): Jorge Cabré Rico.